CELEX: 32015R1999
Language: mt
Date: 2015-11-09 00:00:00
Title: Regolament ta' Implimentazzjoni tal-Kummissjoni (UE) 2015/1999 tad-9 ta' Novembru 2015 li jemenda r-Regolament tal-Kummissjoni (UE) Nru 165/2011 li jipprovdi għal tnaqqis minn ċerti kwoti tal-kavalli allokati lil Spanja għall-2011 u fis-snin sussegwenti minħabba s-sajd żejjed fl-2010

10.11.2015   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 292/1
            
         REGOLAMENT TA' IMPLIMENTAZZJONI TAL-KUMMISSJONI (UE) 2015/1999
   tad-9 ta' Novembru 2015
   li jemenda r-Regolament tal-Kummissjoni (UE) Nru 165/2011 li jipprovdi għal tnaqqis minn ċerti kwoti tal-kavalli allokati lil Spanja għall-2011 u fis-snin sussegwenti minħabba s-sajd żejjed fl-2010
   IL-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea,
   Wara li kkunsidrat ir-Regolament tal-Kunsill (KE) Nru 1224/2009 tal-20 ta' Novembru 2009 li jistabbilixxi sistema Komunitarja ta' kontroll għall-iżgurar tal-konformità mar-regoli tal-Politika Komuni tas-Sajd, li jemenda r-Regolamenti (KE) Nru 847/96, (KE) Nru 2371/2002, (KE) Nru 811/2004, (KE) Nru 768/2005, (KE) Nru 2115/2005, (KE) Nru 2166/2005, (KE) Nru 388/2006, (KE) Nru 509/2007, (KE) Nru 676/2007, (KE) Nru 1098/2007, (KE) Nru 1300/2008, (KE) Nru 1342/2008 u li jħassar ir-Regolamenti (KEE) Nru 2847/93, (KE) Nru 1627/94 u (KE) Nru 1966/2006 (1), u b'mod partikulari l-Artikolu 105(1) u (2) tiegħu,
   Billi:
   
               (1)
            
            
               Ir-Regolament tal-Kummissjoni (UE) Nru 165/2011 (2), kif emendat bir-Regolament ta' Implimentazzjoni (UE) Nru 978/2014 (3), jistabbilixxi li l-kwota tas-sajd għall-kavalli (Scomber scombrus) fiż-żoni VIIIc, IX u X tal-ICES u fl-ilmijiet tal-Unjoni taż-żona 34.1.1 tas-CECAF (“il-kwota tas-sajd għall-kavalli”) allokata lil Spanja għall-2014 trid titnaqqas b'5 989 tunnellata minħabba s-sajd żejjed fl-2010.
            
         
               (2)
            
            
               Barra minn hekk, minħabba dan l-istess sajd żejjed li kien hemm fl-2010, ir-Regolament (UE) Nru 165/2011 jipprevedi wkoll li l-kwota tas-sajd għall-kavalli allokata lil Spanja għall-2015 u, meta jkun xieraq, għas-snin ta' wara, trid titnaqqas b'9 747 tunnellata.
            
         
               (3)
            
            
               Fit-30 ta' Marzu 2015, l-awtoritajiet Spanjoli għarrfu lill-Kummissjoni li l-kwota tas-sajd tagħhom għall-kavalli għall-2014 ma kinetx intużat kollha u talbu lill-Kummissjoni tqis l-ammont ta' tunnellati li ma ntużawx biex tnaqqas it-tnaqqis previst fir-Regolament tal-Kummissjoni (UE) Nru 165/2011 għall-2015.
            
         
               (4)
            
            
               Fl-istess ħin, skont l-Artikolu 4(2) tar-Regolament tal-Kunsill (KE) Nru 847/96 (4), l-awtoritajiet Spanjoli kienu talbu li, fil-limiti indikati f'dak ir-Regolament, parti mill-kwota tas-sajd tagħhom għall-kavalli għall-2014 tinżamm u tiġi ttrasferita għall-2015.
            
         
               (5)
            
            
               Il-kwota tas-sajd għall-kavalli allokata lil Spanja għall-2014 li ma ntużatx tammonta għal 5 652,891 tunnellata. Ir-Regolament ta' Implimentazzjoni tal-Kummissjoni (UE) 2015/1170 (5) diġà ttrasferixxa 4 211,038-il tunnellata minn dik il-kwota tas-sajd għall-2015 li ma ntużatx. Għalhekk, għad fadal ammont ta' 1 441,853 tunnellata mill-kwota għall-2014 li ma ntużatx.
            
         
               (6)
            
            
               It-talba qiegħda tkompli tkun kompatibbli mar-raġunament mogħti fil-premessa 7 tar-Regolament (UE) Nru 165/2011 li jiġġustifika l-fatt li t-tnaqqis jinfirex fuq perjodu ta' ħames snin jew aktar.
            
         
               (7)
            
            
               L-ammont ta' 1 441,853 tunnellata għandu jintuża biex jiġi skedat mill-ġdid it-tnaqqis previst fir-Regolament (UE) Nru 165/2011, kif emendat bir-Regolament ta' Implimentazzjoni (UE) Nru 978/2014. Dik il-kwantità għandha tiżdied mal-ammont li jrid jitnaqqas mill-kwota tas-sajd għall-kavalli għall-2014, li għalhekk għandu jiżdied minn 5 989 tunnellata għal 7 430,853 tunnellata, u fl-istess ħin għandha titnaqqas mill-ammont li jrid jitnaqqas mill-kwota tas-sajd għall-kavalli għall-2015, li għalhekk għandu jonqos minn 9 747 tunnellata għal 8 305,147 tunnellati.
            
         
               (8)
            
            
               Għalhekk, ir-Regolament (UE) Nru 165/2011 għandu jiġi emendat kif xieraq,
            
         ADOTTAT DAN IR-REGOLAMENT:
   Artikolu 1
   L-Anness tar-Regolament (UE) Nru 165/2011 jinbidel bit-test mogħti fl-Anness ta' dan ir-Regolament.
   Artikolu 2
   Dan ir-Regolament jidħol fis-seħħ fit-tielet jum wara l-pubblikazzjoni tiegħu f'Il-Ġurnal Uffiċjali tal-Unjoni Ewropea.
   
      Dan ir-Regolament jorbot fl-intier tiegħu u japplika direttament fl-Istati Membri kollha.
      Magħmul fi Brussell, id-9 ta' Novembru 2015.
      
         
            Għall-Kummissjoni
         
         
            Il-President
         
         Jean-Claude JUNCKER
      
   
   
      (1)  ĠU L 343, 22.12.2009, p. 1.
   
      (2)  Ir-Regolament tal-Kummissjoni (UE) Nru 165/2011 tat-22 ta' Frar 2011 li jipprovdi għal tnaqqis minn ċerti kwoti tal-kavalli allokati lil Spanja għall-2011 u fis-snin sussegwenti minħabba s-sajd żejjed fl-2010 (ĠU L 48, 23.2.2011, p. 11).
   
      (3)  Ir-Regolament ta' Implimentazzjoni tal-Kummissjoni (UE) Nru 978/2014 tas-16 ta' Settembru 2014 li jemenda r-Regolament (UE) Nru 165/2011 li jipprovdi għal tnaqqis minn ċerti kwoti tal-kavalli allokati lil Spanja għall-2011 u fis-snin sussegwenti minħabba s-sajd żejjed fl-2010 (ĠU L 275, 17.9.2014, p. 1).
   
      (4)  Ir-Regolament tal-Kunsill (KE) Nru 847/96 tas-6 ta' Mejju 1996 li jintroduċi kondizzjonijiet addizzjonali għal tmexxija minn sena għal sena tat-TAC u l-kwoti (ĠU L 115, 9.5.1996, p. 3).
   
      (5)  Ir-Regolament ta' Implimentazzjoni tal-Kummissjoni (UE) 2015/1170 tas-16 ta' Lulju 2015 li jżid mal-kwoti tas-sajd tal-2015 ċerti kwantitajiet miżmuma fis-sena 2014 skont l-Artikolu 4(2) tar-Regolament tal-Kunsill (KE) Nru 847/96 (ĠU L 189, 17.7.2015, p. 2).
   
      ANNESS
      
         
            “ANNESS
            
                        Stokk
                     
                     
                        Il-kwota inizjali għall-2010 (1)
                        
                     
                     
                        Il-kwota adattata għall-2010
                     
                     
                        Il-qabdiet stabbiliti għall-2010
                     
                     
                        Id-differenza bejn il-qabdiet u l-kwota (is-sajd żejjed)
                     
                     
                        Il-fattur ta' multiplikazzjoni msemmi fl-Artikolu 105(2) tar-Regolament (KE) Nru 1224/2009 (is-sajd żejjed * 2)
                     
                     
                        It-tnaqqis għall-2011
                     
                     
                        It-tnaqqis għall-2012
                     
                     
                        It-tnaqqis għall-2013
                     
                     
                        It-tnaqqis għall-2014
                     
                     
                        It-tnaqqis għall-2015 u, meta jkun xieraq, għas-snin ta' wara
                     
                  
                        MAC/8C3411
                     
                     
                        27 919 -il tunnellata
                     
                     
                        24 604  tunnellati
                     
                     
                        44 225  tunnellata
                     
                     
                        – 19 621  tunnellata
                        (79,7 % tal-kwota għall-2010)
                     
                     
                        – 39 242  tunnellata
                     
                     
                        7 744  tunnellata
                     
                     
                        5 500  tunnellata
                     
                     
                        10 262  tunnellata
                     
                     
                        7 430,853  tunnellata
                     
                     
                        8 305,147  tunnellati
                     
                  
      
      
         (1)  Ir-Regolament (UE) Nru 53/2010.”